’வெளிப்படிண்டே புஸ்தஹம்’ என்கிற படத்தின் பெயர் தெரியாதவர்களுக்கெல்லாம், ‘எண்டம்மேட ஜிமிக்கி கம்மல்’ பாடல் நிச்சயம் பரிச்சயம். ’ஓணம்’ கொண்டாட்டத்திற்காக கேரளாவிலுள்ள ’பி’ (பிசினஸ்) ஸ்கூலைச் சேர்ந்த மாணவர்கள், அவர்கள் ஆசிரியர் ஷெரிலுடன் அந்தப் பாடலுக்கு ஆட, ஆட்டம் கண்டது இளைஞர் பட்டாளம். வீடியோ வியூஸ் மில்லியனைத் தொட்டது. அதில் ஆடிய ஷெரிலுக்கு மிகப் பெரிய வரவேற்பு கிடைக்க, எல்லா இடமும் ‘ஜிமிக்கி கம்மல்’ தான். எதுகை மோனையாக உச்சரிப்பு வருகிறது என்கிற ஒரே காரணத்துக்காக அமெரிக்க டிவியின் தொகுப்பாளர் 'ஜிம்மி கேமல்லை'யும் ’விடாது கருப்பு’ என்று கருத்து சொல்லவைத்ததது ஜிமிக்கி கம்மல்!